Ehdotus: neuvoston päätös AKT–EY-suurlähettiläskomiteassa vahvistettavasta Euroopan yhteisön kannasta päätökseen myöntää kymmenennen Euroopan kehitysrahaston varoja Somalialle /* KOM/2008/0574 lopull. */





[pic] | EUROOPAN YHTEISÖJEN KOMISSIO | Bryssel 25.9.2008 KOM(2008) 574 lopullinen Ehdotus: NEUVOSTON PÄÄTÖS AKT–EY-suurlähettiläskomiteassa vahvistettavasta Euroopan yhteisön kannasta päätökseen myöntää kymmenennen Euroopan kehitysrahaston varoja Somalialle (komission esittämä) PERUSTELUT Somalia oli Afrikan, Karibian ja Tyynenmeren, jäljempänä ’AKT’, valtioiden ryhmän jäsen vuoden 1991 loppupuolelle, jolloin maan hallitus syöstiin vallasta. Somalia ei ole sen jälkeen onnistunut muodostamaan tunnustettua hallitusta eikä sen vuoksi ratifioimaan yhteisön, jäsenvaltioiden ja AKT-valtioiden välistä AKT–EY-kumppanuussopimusta, joka allekirjoitettiin Cotonoussa 23. kesäkuuta 2000 ja jota muutettiin 25. kesäkuuta 2005. Neuvoston pääsihteeristön toimittamien tietojen mukaan muutettu sopimus tuli voimaan 1. heinäkuuta 2008. AKT−EY-kumppanuussopimuksen 93 artiklan 6 kohdan mukaan ”ministerineuvosto voi päättää erityistuen myöntämisestä sellaisille AKT-valtioille, jotka ovat allekirjoittaneet aikaisemman AKT−EY-yleissopimuksen, mutta jotka eivät normaalin hallintorakenteen puuttumisen takia ole voineet allekirjoittaa tai ratifioida tätä sopimusta”. Lokakuun 30. päivänä 2007 tehdyllä komission päätöksellä K(2007) 5223 ohjelmoitavaan toimintaan osoitettiin 212 miljoonaa euroa (A-määrärahat) ja ennakoimattomiin tarpeisiin 3,8 miljoonaa euroa (B-määrärahat) 1. elokuuta 2007 tehdyssä komission päätöksessä K(2007) 3617 vahvistettujen perusteiden mukaisesti. AKT–EY-ministerineuvoston on vahvistettava nämä määrät. Jäsenvaltiot hyväksyivät Euroopan kehitysrahaston komiteassa 10. kesäkuuta vuosia 2008–2013 koskevan Somalian erityistukiohjelman, jossa esitellään pääpiirteissään kyseisillä varoilla rahoitettavat ohjelmat, ja EU:n ja Norjan yhteisen Somalia-strategian vuosiksi 2008–2013. Tämän vuoksi komissio ehdottaa, että neuvosto tekee liitteenä olevan päätöksen, joka koskee ATK–EY-suurlähettiläskomiteassa vahvistettavaa Euroopan yhteisön kantaa. Ehdotus: NEUVOSTON PÄÄTÖS AKT–EY-suurlähettiläskomiteassa vahvistettavasta Euroopan yhteisön kannasta päätökseen myöntää kymmenennen Euroopan kehitysrahaston varoja Somalialle EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan, ottaa huomioon komission ehdotuksen, sekä katsoo seuraavaa: 1. Kahdeksannesta ja yhdeksännestä Euroopan kehitysrahastosta, jäljempänä ’EKR’, myönnettiin 20 päivänä joulukuuta 2001 tehdyllä AKT–EY-ministerineuvoston päätöksellä N:o 3/2001[1] 150 miljoonaa euroa kehitysrahoitusyhteistyöhön Somalian kanssa vuoden 2007 loppuun AKT–EY-kumppanuussopimuksen 93 artiklan 6 kohdan mukaisesti. Kyseisen kohdan mukaan AKT–EY-ministerineuvosto voi myöntää erityistukea sellaisille AKT-valtioille, jotka ovat allekirjoittaneet aikaisemman AKT–EY-yleissopimuksen mutta jotka eivät normaalin hallintorakenteen puuttumisen takia ole voineet allekirjoittaa tai ratifioida sopimusta. 2. Päätöksen N:o 3/2001 muuttamisesta 25 päivänä toukokuuta 2007 tehdyllä AKT–EY-ministerineuvoston päätöksellä N:o 3/2007[2] Somalialle kohdennettujen varojen määrää lisättiin 39 miljoonalla eurolla yhdeksännestä EKR:stä. 3. Muutettu AKT–EY-kumppanuussopimus[3] ja sen liitteeseen Ib sisältyvä monivuotinen rahoituskehys 2008–2013[4] tulivat voimaan 1 päivänä heinäkuuta 2008. Muutetun sopimuksen 93 artiklan 6 kohtaa sovelletaan edelleen Somaliaan. 4. Jotta tuki Somalian väestölle jatkuisi, sen rahoittamiseen on syytä kohdentaa varoja kymmenennestä EKR:stä, joka kattaa vuodet 2008–2013. Somalian olisi saatava kymmenennestä EKR:stä saman verran varoja kuin AKT-valtioiden ryhmän ne maat, jotka ovat ratifioineet AKT–EY-kumppanuussopimuksen. Jos Somalia olisi sisällytetty kymmenennen EKR:n avun kohdentamismalliin[5], joka perustuu AKT–EY-kumppanuussopimuksen liitteessä IV olevan 3 artiklan mukaisesti tarpeisiin ja suoriutumiseen, 212 miljoonaa euroa olisi kohdennettava makrotalouden tukeen, alakohtaisiin politiikkoihin sekä ohjelmiin ja hankkeisiin yhteisön avun keskeisten tai muiden alojen tukemiseksi ja 3,8 miljoonaa euroa ennakoimattomiin tarpeisiin mainitun artiklan mukaisesti. Nämä määrät olisi siis osoitettava erityistukeen. 5. Euroopan yhteisön olisi tuettava tätä EKR:n varoja kohdentamista Somalialle, ON PÄÄTTÄNYT SEURAAVAA: Ainoa artikla AKT–EY-suurlähettiläskomiteassa vahvistettava yhteisön kanta kymmenennen EKR:n varojen kohdentamisesta Somalialle on liitteenä olevan AKT–EY-ministerineuvoston päätösluonnoksen mukainen. Tehty Brysselissä […]. Neuvoston puolesta Puheenjohtaja […] LIITE Luonnos: AKT–EY-ministerineuvoston päätös kymmenennen Euroopan kehitysrahaston varojen myöntämisestä Somalialle AKT–EY-MINISTERINEUVOSTO, joka ottaa huomioon Cotonoussa 23 päivänä kesäkuuta 2000 allekirjoitetun ja Luxemburgissa 25 päivänä kesäkuuta 2005[6] muutetun AKT−EY-kumppanuussopimuksen ja erityisesti sen 93 artiklan 6 kohdan, sekä katsoo seuraavaa: 6. Kahdeksannesta ja yhdeksännestä Euroopan kehitysrahastosta, jäljempänä ’EKR’, myönnettiin 20 päivänä joulukuuta 2001 tehdyllä AKT–EY-ministerineuvoston päätöksellä N:o 3/2001[7] 150 miljoonaa euroa kehitysrahoitusyhteistyöhön Somalian kanssa vuoden 2007 loppuun AKT–EY-kumppanuussopimuksen 93 artiklan 6 kohdan mukaisesti. Saman kohdan mukaan AKT–EY-ministerineuvosto voi myöntää erityistukea sellaisille AKT-valtioille, jotka ovat allekirjoittaneet aikaisemman AKT–EY-yleissopimuksen mutta jotka eivät normaalin hallintorakenteen puuttumisen takia ole voineet allekirjoittaa tai ratifioida sopimusta. 7. Päätöksen N:o 3/2001 muuttamisesta 25 päivänä toukokuuta 2007 tehdyllä AKT–EY-ministerineuvoston päätöksellä N:o 3/2007[8] Somalialle kohdennettujen varojen määrää lisättiin 39 miljoonalla eurolla yhdeksännestä EKR:stä. 8. Muutettu AKT–EY-kumppanuussopimus[9] ja sen liitteeseen Ib sisältyvä monivuotinen rahoituskehys 2008–2013 tulivat voimaan 1 päivänä heinäkuuta 2008. Muutetun sopimuksen 93 artiklan 6 kohtaa sovelletaan edelleen Somaliaan. 9. Jotta tuki Somalian väestölle jatkuisi, sen rahoittamiseen on syytä kohdentaa varoja kymmenennestä EKR:stä, joka kattaa vuodet 2008–2013. 10. Somalian olisi saatava kymmenennestä EKR:stä saman verran varoja kuin AKT-valtioiden ryhmän ne maat, jotka ovat ratifioineet AKT–EY-kumppanuussopimuksen. Jos Somalia olisi sisällytetty kymmenennen EKR:n avun kohdentamismalliin[10], joka perustuu AKT–EY-kumppanuussopimuksen liitteessä IV olevan 3 artiklan mukaisesti tarpeisiin ja suoriutumiseen, 212 miljoonaa euroa olisi kohdennettava makrotalouden tukeen, alakohtaisiin politiikkoihin sekä ohjelmiin ja hankkeisiin yhteisön avun keskeisten tai muiden alojen tukemiseksi ja 3,8 miljoonaa euroa ennakoimattomiin tarpeisiin mainitun artiklan mukaisesti. Nämä määrät olisi siis osoitettava erityistukeen. 11. Toukokuun 25 päivänä 2007 kokoontunut AKT–EY-ministerineuvosto valtuutti AKT–EY-suurlähettiläskomitean viimeistelemään Somalialle kymmenennestä EKR:stä myönnettävän erityistuen tarkistamista koskevan työn, ON PÄÄTTÄNYT SEURAAVAA: 1 artikla 12. Kymmenennen Euroopan kehitysrahaston maa- ja aluekohtaiseen yhteistyöhön tarkoitetusta varannosta osoitetaan 215,8 miljoonaa euroa Somalialle myönnettävään erityistukeen AKT–EY-kumppanuussopimuksen 93 artiklan 6 kohdan mukaisesti. Tästä määrästä 13. 212 miljoonaa euroa käytetään instituutioiden kehittämiseen sekä talouden ja yhteiskunnan kehittämistoimiin siten, että huomiota kiinnitetään erityisesti kaikkein huono-osaisimpien väestöryhmien tarpeisiin. Näiden määrärahojen ohjelmoinnissa noudatetaan erityistukistrategiaa; 14. 3,8 miljoonaa euroa käytetään ennakoimattomiin tarpeisiin, kuten hätäapuun, jollei tällaista tukea voida rahoittaa EU:n yleisestä talousarviosta. 15. AKT–EY-kumppanuussopimuksen liitteessä IV olevan 4 artiklan 5 kohdan mukaisesti komissio ottaa hoitaakseen kansallisen tulojen ja menojen hyväksyjän tehtävät määrärahojen ohjelmoinnin ja täytäntöönpanon osalta. 2 artikla Euroopan komissiota pyydetään toteuttamaan tarvittavat toimenpiteet tämän päätöksen voimaan saattamiseksi. 3 artikla Tämä päätös tulee voimaan päivänä, jona se tehdään. Tehty Brysselissä […]. AKT–EY-ministerineuvoston puolesta AKT–EY-suurlähettiläskomitean puheenjohtaja […] [1] EYVL L 56, 27.2.2002, s. 23. [2] EUVL L 175, 5.7.2007, s. 36. [3] EUVL L 209, 11.8.2005, s. 27. [4] EUVL L 247, 9.9.2006, s. 22. [5] K(2007) 3617, 1.8.2007. [6] EUVL L 209, 11.8.2005, s. 27. [7] EYVL L 56, 27.2.2002, s. 23. [8] EUVL L 175, 5.7.2007, s. 36. [9] EUVL L 209, 11.8.2005, s. 27. [10] K(2007) 3617, 1.8.2007.